Xizmatlar sohasini qo‘llab-quvvatlashga oid qo‘shimcha chora-tadbirlar to‘g‘risida

Hududlarda xizmatlar sohasini yanada qo‘llab-quvvatlash, sohani rivojlantirish maqsadli ko‘rsatkichlariga erishilishini ta’minlash, shuningdek, tadbirkorlarning muammo va takliflarini bevosita o‘rganish hamda tadbirkorlikni rivojlantirishning asosiy yo‘nalishlarini belgilab olish bo‘yicha 2021-yil 20-avgust kuni o‘tkazilgan O‘zbekiston Respublikasi Prezidentining tadbirkorlar bilan ochiq muloqoti doirasida belgilangan vazifalar ijrosini ta’minlash maqsadida:
 1. O‘zbekiston Respublikasi hududiga olib kirishda quyidagi tovarlar va transport vositalari uchun qonunchilikda nazarda tutilgan bojxona boji bo‘yicha imtiyozlarning amal qilish muddati 2024-yil 1-yanvarga qadar uzaytirilsin:
 belgilangan tartibda shakllantiriladigan ro‘yxat bo‘yicha yuridik shaxslar tomonidan, shu jumladan lizing shartnomasi asosida olib kiriladigan yangi tibbiyot asbob-uskunalari, butlovchi buyumlar va ularning ehtiyot qismlari hamda sarflash materiallari;
 nodavlat tibbiyot tashkilotlari tomonidan o‘z ehtiyojlari uchun olib kiriladigan yangi tez tibbiy yordam avtomobillari (TIF TN kodlari 8703 22 101 0, 8703 23 193 0, 8703 24 101 0, 8703 31 101 0, 8703 32 191 0, 8703 33 191 0);
 belgilangan tartibda tasdiqlanadigan ro‘yxatlarga ko‘ra tematik xiyobonlar, mehmonxona va boshqa joylashtirish vositalarini qurish, qayta ta’mirlash va jihozlash uchun asbob-uskunalar, texnika, xomashyo, butlovchi buyumlar va ehtiyot qismlar, qurilish va boshqa materiallar (shu jumladan mebel va inventar);
 ishlab chiqarilganiga 5 yildan ortiq bo‘lmagan, yo‘lovchilarni tashishda foydalaniladigan hamda haydovchidan tashqari sakkiz va undan ortiq o‘rindiqlarga ega bo‘lgan transport vositalari;
 O‘zbekiston Respublikasida ishlab chiqarilmaydigan, transport-logistika xizmatlari ko‘rsatishga mo‘ljallangan, belgilangan tartibda tasdiqlanadigan ro‘yxatlar bo‘yicha olib kiriladigan omborxona uskunalari, yuk ortish-tushirish texnikasi, agregatlar, ehtiyot qismlar va boshqa tovarlar;
 dor (osma) yo‘llari, tog‘-chang‘i ko‘targichlar, funikulyorlar va boshqa o‘xshash obyektlar, “banji-jamping” va “ziplayn” attraksionlari, boshqariladigan (dirijabl, havo shari) va boshqarilmaydigan (erkin uchish) aerostatlar, gondolalar, “rafting” va “flaybording” uchun uskunalar, mexanizmlar va ehtiyot qismlar, shuningdek, “buggy car”, faetonlar, joylashtirish vositasi sifatida tunab qolish uchun jihozlangan (g‘ildirak ustidagi uylar) yoki kafe-furgonlarga aylantirilgan “fudtrak” yer usti transport vositalari, motorli qayiq va kvadrotsikllar.
 2. Mazkur Farmonning 1-bandida nazarda tutilgan g‘ildirakli transport vositalari, o‘ziyurar mashinalar va ularning tirkamalari uchun, agar ularning ishlab chiqarilganligiga 4 yildan ortiq bo‘lmasa hamda “Yevro-5” va undan yuqori ekologik toifa talablariga mos kelsa, 2024-yil 1-yanvarga qadar utilizatsiya yig‘imining nol stavkasi qo‘llanilsin.
 3. O‘zbekiston Respublikasi hududiga olib kirishda quyidagi tovarlar 2021-yil 1-oktabrdan boshlab 2024-yil 1-yanvarga qadar bojxona bojidan ozod qilinsin: 
 belgilangan tartibda shakllantiriladigan ro‘yxat bo‘yicha ta’lim tashkilotlari uchun o‘quv laboratoriya va maxsus asbob-uskunalar va jihozlar; 
 taqiqlanmagan o‘yin avtomatlari (TIF TN kodi 9504 30 200 1, 9504 30 200 9), videoo‘yinlar uchun uskunalar (TIF TN kodi 9504 30 100 0), va bouling uchun avtomatik uskunalar (TIF TN kodi 9504 90 800 9); 
 belgilangan tartibda shakllantiriladigan ro‘yxat bo‘yicha yuridik shaxslar tomonidan, shu jumladan lizing shartnomasi asosida olib kelinadigan yangi stomatologiya va kosmetologiya asbob-uskunalari, butlovchi buyumlar va ularning ehtiyot qismlari hamda sarflash materiallari.
 4. Turizm, umumiy ovqatlanish va chakana savdo sohasini yanada rivojlantirish maqsadida mahalliy davlat hokimiyati organlari:
 ikki hafta muddatda infratuzilma yetarli rivojlanmagan yoki kapital qurilish obyektlarini barpo qilish bo‘yicha cheklovlar mavjud bo‘lgan magistral yo‘llari bo‘ylab, shu jumladan turistik zonalarda kafe-furgonlarga aylantirilgan “fudtrak” transport vositalarini joylashtirish uchun maxsus joylar ro‘yxati tuzilishini va “K-SAVDO” avtomatlashtirilgan axborot tizimiga joylashtirilishini ta’minlasin. Bunda, mazkur hududlarda savdo joylarini sotish bo‘yicha auksion boshlang‘ich narxi tegishli tuman (shahar)dagi yer uchastkalari yer solig‘i summasining 50 foizi miqdorida belgilanadi; 
 madaniyat va istirohat bog‘lari, shuningdek oliy ta’lim muassasalari hududida kafe-furgonlarga aylantirilgan transport vositalari — “fudtrak”lar uchun joylarni tashkil etishni ta’minlasin.
 5. 3D kontentni namoyish qilish uchun ijro qilish serverlari, kinoekranlar, obyektivli, lampali, polyarizatsiya filtrli raqamli proyektorlar, akustika tizimlari va ekran orti karnaylari, professional passiv sabvufer, integratsiya qilingan media server, raqamli proyektorlar uchun ksenon qisqa yoyli lampalar, ovozli protsessor, proyektor uchun obyektiv, ekranlar uchun yorug‘lik uchlanishning ultra yorqin passiv 3D tizimi, 3D ko‘zoynaklarini olib kirishda O‘zbekiston Respublikasi Prezidentining 2021-yil 7-apreldagi PF-6202-son Farmoni doirasida bojxona boji stavkasining nol stavkalari tatbiq qilinsin.
 6. O‘zbekiston Respublikasi Prezidentining ayrim hujjatlariga 2022-yil 1-yanvardan boshlab ilovaga muvofiq o‘zgartirish va qo‘shimchalar kiritilsin.
 7. Mazkur Farmonning ijrosini nazorat qilish O‘zbekiston Respublikasi Bosh vaziri o‘rinbosari J.A. Qo‘chqorov zimmasiga yuklansin.
 1. O‘zbekiston Respublikasi Prezidentining 2018-yil 3-fevraldagi “O‘zbekiston Respublikasi turizm salohiyatini rivojlantirish uchun qulay sharoitlar yaratish bo‘yicha qo‘shimcha tashkiliy chora-tadbirlar to‘g‘risida”gi PF-5326-son Farmoni 8-bandida: 
 a) “b” kichik bandida:
 “2022” raqami “2024” raqami bilan almashtirilsin;
 “to‘lovlarini to‘lashdan (bojxona rasmiylashtiruvi uchun yig‘imlardan tashqari)” so‘zlari “bojini to‘lashdan” so‘zlari bilan almashtirilsin;
 b) “v” kichik bandida:
 “2022” raqami “2024” raqami bilan almashtirilsin;
 uchinchi xatboshidagi “to‘lovlarini to‘lashdan (qo‘shilgan qiymat solig‘i va bojxona rasmiylashtiruvi uchun yig‘imlardan tashqari)” so‘zlari “bojini to‘lashdan” so‘zlari bilan almashtirilsin.
 2. O‘zbekiston Respublikasi Prezidentining 2019-yil 13-avgustdagi “O‘zbekiston Respublikasida turizm sohasini yanada rivojlantirish chora-tadbirlari to‘g‘risida”gi PF-5781-son Farmonida: 
 a) 9-bandda:
 “a” kichik bandda “yagona soliq to‘lovi” so‘zlari “aylanmadan olinadigan soliq” so‘zlari bilan almashtirilsin;
 “b” kichik bandning uchinchi xatboshisida “yagona ijtimoiy to‘lovdan” so‘zlari “ijtimoiy soliqdan” so‘zlari bilan almashtirilsin;
 “v” kichik bandda “yagona soliq to‘lovini to‘lashdan;” so‘zlari “aylanmadan olinadigan soliqni to‘lashdan ozod etilsin.” so‘zlari bilan almashtirilsin; 
 “g” kichik bandi o‘z kuchini yo‘qotgan deb topilsin;
 b) quyidagi mazmundagi 91 band bilan to‘ldirilsin:
 “91. O‘zbekiston Respublikasi hududiga olib kiriladigan dor (osma) yo‘llarini, “banji-jamping” va “ziplayn” attraksionlarini, boshqariladigan (dirijabl, havo shari) va boshqarilmaydigan (erkin uchish) aerostatlar, gondolalar, “rafting” va “flaybording” uchun uskunalar, shuningdek, “buggy car”, faetonlar, joylashtirish vositasi sifatida tunab qolish uchun jihozlangan (g‘ildirak ustidagi uylar) yoki kafe-furgonlarga aylantirilgan (“fudtrak”) yer usti transport vositalari 2024-yil 1-yanvarga qadar bojxona bojidan ozod etilsin”.
 3. O‘zbekiston Respublikasi Prezidentining 2021-yil 7-apreldagi PF-6202-son Farmoni bilan tasdiqlangan 2024-yil 1-yanvarga qadar kinokompaniyalar moddiy-texnik bazasini kuchaytirish va kinoteatr (kinozal)lar uchun tovarlar olib kirishda bojxona bojining nol stavkasi belgilanadigan tovarlar ro‘yxatida: 
 a) 3-pozitsiya quyidagi tahrirda bayon etilsin:
 b) quyidagi mazmundagi 41-pozitsiya bilan to‘ldirilsin:
 v) quyidagi mazmundagi 51-pozitsiya bilan to‘ldirilsin:
 g) quyidagi mazmundagi 81 — 85 pozitsiyalar bilan to‘ldirilsin:
 d) quyidagi mazmundagi 101-102 pozitsiyalar bilan to‘ldirilsin:
 4. O‘zbekiston Respublikasi Prezidentining 2017-yil 1-apreldagi “Sog‘liqni saqlash sohasida xususiy sektorni yanada rivojlantirish chora-tadbirlari to‘g‘risida”gi PQ-2863-son qarori 8-bandida:
 a) birinchi xatboshidan “2022-yil 1-yanvargacha” so‘zlari chiqarib tashlansin;
 b) “a” kichik bandi “aholiga pullik tibbiy xizmatlar” so‘zlaridan oldin “2022-yil 1-yanvargacha” so‘zlari bilan to‘ldirilsin;
 v) “b” kichik bandi quyidagi tahrirda bayon etilsin:
 “2024-yil 1-yanvargacha belgilangan tartibda shakllantiriladigan ro‘yxat bo‘yicha yuridik shaxslar tomonidan, shu jumladan lizing shartnomasi asosida olib kelinadigan yangi tibbiyot asbob-uskunalari, butlovchi buyumlar va ularning ehtiyot qismlari hamda sarflash materiallari bojxona bojidan ozod etilsin”.
 5. O‘zbekiston Respublikasi Prezidentining 2017-yil 2-dekabrdagi “2018 — 2022-yillarda transport infratuzilmasini takomillashtirish va yuk tashishning tashqi savdo yo‘nalishlarini diversifikatsiyalash chora-tadbirlari to‘g‘risida”gi PQ-3422-son qarori 4-bandida: 
 a) birinchi xatboshidan “2022-yilning 1-yanvariga qadar” so‘zlari chiqarib tashlansin;
 b) ikkinchi xatboshi “bo‘shagan mablag‘lar” so‘zlaridan oldin “2022-yilning 1-yanvariga qadar” so‘zlari bilan to‘ldirilsin; 
 v) uchinchi xatboshi “O‘zbekiston Respublikasida” so‘zlaridan oldin “2024-yilning 1-yanvariga qadar” so‘zlari bilan to‘ldirilsin.
 6. O‘zbekiston Respublikasi Prezidentining 2020-yil 30-maydagi “Nodavlat tibbiyot tashkilotlari tomonidan tez tibbiy yordam xizmatlarini ko‘rsatish uchun qo‘shimcha shart-sharoitlar yaratish to‘g‘risida”gi PQ-4737-son qarori 1-bandi birinchi xatboshisidagi “2022” raqami “2024” raqami bilan almashtirilsin.